แนวโน้มหุ้นปรับขึ้นตามตลาดต่างประเทศ
นักวิเคราะห์ฯ ประเมินดัชนีเช้าปรับขึ้นตามตลาดต่างประเทศ แนะติดตามมาตรการแก้ปัญหาเงินบาทแข็งค่าหนัก
24 เม.ย. 2556

นักวิเคราะห์ฯ ประเมินดัชนีเช้าปรับขึ้นตามตลาดต่างประเทศ แนะติดตามมาตรการแก้ปัญหาเงินบาทแข็งค่าหนัก
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส กล่าวว่า ตลาดหุ้นเช้านี้มีโอกาสปรับขึ้นหลังจากตลาดต่างประเทศเป็นบวกเกือบทุกแห่ง ขณะที่ประเด็นการแข็งค่าของเงินบาทยังเป็นเรื่องที่ต้องติดตามว่าสุดท้ายทางการจะมีแนวทางอย่างไรในการดูแลปัญหาดังกล่าวจะเป็นมาตรการดอกเบี้ยหรือมาตรการอื่น ซึ่งเชื่อว่าวันนี้คงยังไม่มีข้อสรุป 
เพราะฉะนั้นในช่วงสั้นหากตลาดต่างประเทศเป็นบวก ตลาดหุ้นไทยก็มีลุ้นขึ้นไปทดสอบแนวต้านสำคัญที่ 1,569 จุด ซึ่งเป็นแนวต้านที่แข็งที่สุดในขณะนี้ ส่วนแนวรับอยู่ที่ 1,530 จุด แนะ"เทรดดิ้ง"กลุ่มรับเหมาก่อสร้างและอสังหาริมทรัพย์
"ตลาดต่างประเทศปรับขึ้นค่อนข้างมากจากการประมูลพันธบัตรยุโรปอัตราผลตอบแทนพันธบัตร(Yield)ต่ำกว่าที่คาดไว้ และเป็นฤดูกาลประกาศผลประกอบการบริษัทจดทะเบียน"นายเทิดศักดิ์ กล่าว